	
	
	



Vienošanās Nr.4
par grozījumiem 25.02.2025. līgumā Nr. RDCA-25-30-li 
“Pilsētas sabiedriskā transporta savienojuma punktu izbūves dzelzceļa stacijā “Brasa” būvdarbi”


   Rīgā,		 			    Dokumenta datums ir tā elektroniskās 
parakstīšanas datums
 
Rīgas valstspilsētas pašvaldības Ārtelpas un mobilitātes departaments, reģistrācijas Nr.50900040801, juridiskā adrese Ģertrūdes iela 36, Rīga, LV-1011 (turpmāk – Pasūtītājs), tā direktora vietnieka […], no vienas puses, 
un 
SIA “BALTIJAS BŪVE”, reģistrācijas numurs: 40103539308, juridiskā adrese: Loka ceļš 51, Jaunmārupe, Mārupes pag., Mārupes nov., LV-2166, (turpmāk – Izpildītājs), kuru pārstāv tās valdes loceklis […], no otras puses, bet abi kopā un katrs atsevišķi turpmāk  – Līdzēji,

ņemot vērā: 
a) 2025.gada 25.februārī noslēgto līgumu Nr. RDCA-25-30-li (turpmāk – Līgums);
b) 2025.gada 25.augustā noslēgto Vienošanos Nr.1 pie Līguma;
c) 2025.gada 17.septembrī noslēgto Vienošanos Nr.2 pie Līguma;
d) 2025.gada 2.oktobrī noslēgto Vienošanos Nr.3 pie Līguma;
e) Līguma 14.1.punktu, 15.8.2.punktu un 3.11.2.punktu;
f) Izmaiņu aktu Nr.6-Brasa no 05.11.2025., Izmaiņu aktu Nr.7-Brasa no 05.11.2025., Izmaiņu aktu Nr.8-Brasa no 05.11.2025.;
g) Publisko iepirkumu likuma 61.panta pirmās daļas 3.punktu un piekto daļu,

lai nodrošinātu koordinētu un saskaņotu projekta “Pilsētas sabiedriskā transporta savienojuma punktu izbūves dzelzceļa stacijā “Brasa” būvdarbi” īstenošanu, Līdzēji vienojas par šādiem grozījumiem Līgumā (turpmāk – Vienošanās Nr.4):

1. Līdzēji vienojas par izmaiņām būvdarbu apjomos un Izpildītājs apņemas veikt būvdarbus (turpmāk – Papildu darbi) atbilstoši Izmaiņu aktam Nr.6-Brasa no 05.11.2025., Izmaiņu aktam Nr.7-Brasa no 05.11.2025. un Izmaiņu aktam Nr.8-Brasa no 05.11.2025.
2. Papildu darbu summa saskaņā ar Vienošanās Nr.4 1.punktā minētajiem izmaiņu aktiem ir 6445,19 EUR (seši tūkstoši četri simti četrdesmit pieci euro un 19 centi) bez pievienotās vērtības nodokļa.
3. Izslēgto darbu summa saskaņā ar Vienošanās Nr.4 1.punktā minētajiem izmaiņu aktiem ir 9337,78 EUR (deviņi tūkstoši trīs simti trīsdesmit septiņi euro un 78 centi) bez pievienotās vērtības nodokļa.
4. Ņemot vērā Vienošanās Nr.4. 2., 3. punktā minēto:
4.1. Līguma summa tiek samazināta par 2892,59 EUR (divi tūkstoši astoņi simti deviņdesmit divi euro un 59 centi) bez pievienotās vērtības nodokļa;
4.2.  Saskaņā ar Vienošanās Nr.4 4.1.punktā noteikto, Līdzēji vienojās grozīt Līguma 4.1.punktu un izteikt to šādā redakcijā:
“4.1. Līgumcena ir 546 974,25 EUR (pieci simti četrdesmit seši tūkstoši deviņi simti septiņdesmit četri euro un 25 centi), (turpmāk - Līgumcena) bez pievienotās vērtības nodokļa.”
5. Pagarināt Līguma 3.1.punktā noteikto Darbu izpildes laiku par 1 (vienu) mēnesi un 14 (četrpadsmit) dienām, izsakot Līguma 3.1.punktu jaunā redakcijā: 
“3.1. Darbu izpildes laiks, t.sk. institūcijas, kas veic būvvaldes funkcijas atzīmei BIS par Būvobjekta pieņemšanu ekspluatācijā, ir 10 (desmit) mēneši un 14 (četrpadsmit) dienas, bet ne vēlāk, kā līdz 2026.gada 30.maijam, ievērojot Līguma 3.4. punkta nosacījumus.
6. Izpildītājs apliecina, ka Vienošanās Nr.4, 2.punktā noteiktā maksa par Darbiem ir galīga un pietiekama, lai nodrošinātu Vienošanās Nr.4 noteikto Papildu darbu veikšanu. 
7. Lai novērstu jebkādas domstarpības nākotnē, Līdzēji apliecina, ka Vienošanās Nr. 4 attiecas vienīgi uz Līdzēju savstarpējo vienošanos par Darbu apjoma izmaiņām un ar tām saistītajām Līguma izmaiņām, ciktāl šādas izmaiņas ir noteiktas Vienošanās Nr. 4 tekstā. Visi citi aktuālie jautājumi, kas saistīti ar Līguma izpildi, kuri radušies līdz Vienošanās Nr. 4 noslēgšanai un nav ietverti Vienošanās Nr.4 saturā, tiek risināti atsevišķi, Līgumā un spēkā esošajos normatīvajos aktos noteiktajā kārtībā.
8. Jautājumus, kas saistīti ar Papildu darbu apjomu izmaiņām un Papildu darbu pieņemšanu, apmaksas kārtību u.tml., un nav atrunāti Vienošanās Nr.4, regulē Līgums.
9. Šajā vienošanās lietotajiem terminiem ir tāda pati nozīme, kāda tiem piešķirta Līgumā, ja vien šajā Vienošanās tekstā nav skaidri noteikta cita to nozīme.
10. Vienošanās Nr.4 stājas spēkā ar visu Līdzēju parakstīšanas brīdi un ir pievienojama Līgumam kā tā neatņemama sastāvdaļa. 
11. Vienošanās Nr.4 sagatavota uz 2 (divām) lapām (pielikumu lapu skaits nav iekļauts Vienošanās Nr.4 lapu skaitā), elektroniska dokumenta veidā un parakstīta ar drošu elektronisko parakstu. 
12. Vienošanās Nr.4 tiek pievienots šādi pielikumi, kas ir Vienošanās Nr.4 neatņemamas sastāvdaļas:
12.1. Rīgas valstspilsētas pašvaldības Ārtelpas un mobilitātes departamenta Tehniskās komisijas sēdes protokola Nr. 51  izraksts no 06.11.2025. (e-doc);
12.2. Darbu veikšanas kalendārais grafiks Būvobjekts: “Pilsētas sabiedriskā transporta savienojuma punktu izbūves dzelzceļa stacijā “Brasa” būvdarbi” (.xlsx).
13. Līdzēju rekvizīti un paraksti:

